Suurin osa kileistä tapetaan vain muutamia tunteja syntymänsä jälkeen. Ruhot poltetaan tai kompostoidaan.

Vähintään 6 000 kiliä teurastetaan Ruotsissa vuosittain vuohenjuuston vuoksi, Ruotsin maatalousvirastosta kerrotaan. Vuohien pitää synnyttää, jotta ne tuottavat juuston valmistukseen tarvittavaa maitoa. Samasta syystä kilien ei voida antaa imeä maitoa, vaan ne viedään teuraaksi, Ruotsin radio SR (siirryt toiseen palveluun) kertoo.

– Se tuntuu aivan väärältä. Lopetamme elämän juuri, kun se on alkanut, vuohenkasvattaja Carmen Wikström sanoo.

Suurin osa kileistä tapetaan vain muutamia tunteja syntymänsä jälkeen. Ruhot poltetaan tai kompostoidaan, koska vuohenlihalle ei ole kysyntää Ruotsissa. Teuraaksi päätyvät etenkin kilipukit, koska niistä ei ole maidontuottajiksi.

Ruotsissa on noin 60 vuohenmaitotilaa. Määrä on kolminkertaistunut 1990-luvun puolivälistä.